**ADATKEZELÉSI TÁJÉKOZTATÓ**

„Aktív időskor Szombathelyen” programban történő részvételhez kapcsolódó adatkezeléshez

*/Hatályos: 2023. május 30. napjától/*

Szombathely Megyei Jogú Város Önkormányzatának Közgyűlése 2013. novemberi ülésén döntött az „Aktív időskor Szombathelyen” elnevezésű programsorozat elindításáról, amelynek célja a 60 év feletti szombathelyi lakosok társadalmi részvételének fokozása, összetartozásuk erősítése; az érintett korcsoport aktivizálása; lehetőség biztosítása a társas kapcsolatok kiépítésére, ápolására. A program keretében az érintettek különböző kulturális rendezvényeken vehetnek részt.

Az Adatkezelő az „Aktív időskor Szombathelyen” program során általa kezelt adatokról az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikke szerint a jelen tájékoztatóban foglalt előzetes tájékoztatást nyújtja a résztvevők részére.

1. **AZ ADATKEZELŐ ÉS KÉPVISELŐJE ELÉRHETŐSÉGEI:**

Neve: Szombathely Megyei Jogú Város Polgármesteri Hivatala *(a továbbiakban: Hivatal vagy Adatkezelő)*

Székhely: 9700 Szombathely, Kossuth L. utca 1-3.

Levelezési cím: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉS CÉLJA, JOGALAPJA, AZ ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE**
2. Az adatkezelés célja: az „Aktív időskor Szombathelyen” elnevezésű program során az előírt feltételek teljesülésének ellenőrzése az életkor és a lakóhely vizsgálatával, továbbá kapcsolattartás az érintettel.
3. Az adatkezelés jogalapja: az Érintett hozzájárulása, amelyet a programra való jelentkezéssel ad meg – a GDPR 6. cikk (1) bekezdés a) pontja alapján.
4. Az adatkezeléssel érintett személyek köre: azok a 60 év feletti természetes személyek, akik jelentkeznek a programsorozat valamely elemére.
5. A kezelt adatok köre: név, lakóhely, születési év és telefonszám.
6. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
7. Az adatok megismerésére jogosult személyek köre: a személyes adatokat kizárólag a Hivatal „Aktív időskor Szombathelyen” programban részvevő dolgozói ismerhetik meg.
8. Adattovábbítás: a személyes adatok sem EU-n belül más adatkezelő részére, sem harmadik országba, sem nemzetközi szervezet részére személlyel összekapcsolható formában nem kerülnek továbbításra.
9. Adatfeldolgozók: az Adatkezelő adatfeldolgozót nem vesz igénybe.
10. **ADATKEZELÉS HELYE, MÓDJA, IDŐTARTAMA**

Az adatokat az Adatkezelő saját szerverén, elektronikus rendszerben tárolja, azok az Érintett hozzájárulásának visszavonásáig, annak hiányában a program lezárását követő 1 évig kerülnek megőrzésre.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **ADATBIZTONSÁG:**

Az Adatkezelő gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AZ ÉRINTETT JOGAI:**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja. Az Érintett a fentiekben meghatározott jogait az Adatkezelő elérhetőségein gyakorolhatja.

Az Adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e az Adatkezelő automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében az Adatkezelő köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint az adatkezelés korlátozásához való jog*

Az Érintett személy a megadott adatainak helyesbítését, törlését, valamint zárolását az Adatkezelő elérhetőségein keresztül kérheti.

1. *Az adathordozhatósághoz való jog*

Az Érintett jogosult arra, hogy a rá vonatkozó személyes adatait tagolt, széles körben használt, géppel olvasható formátumban megkapja, és kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

1. **JOGORVOSLAT:**

Személyes adataival kapcsolatos bármely jogsértés észlelése esetén az Érintett az Adatkezelőhöz, annak adatvédelmi tisztviselőjéhez, vagy az illetékes törvényszékhez, illetve az adatvédelmi hatósághoz fordulhat.

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: jegyzo@szombathely.hu

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu